נבחרת מצרים בכדורגל

נבחרת מצרים בכדורגל (בערבית: فريق مصر لكورة القدم), הידועה בכינוייה "הפרעונים", היא נבחרת הכדורגל הלאומית של מצרים.

נבחרת מצרים היא הנבחרת האפריקאית הראשונה שהשתתפה בגביע העולם בכדורגל. זה היה במונדיאל 1934, היא שיחקה בשלב שמינית הגמר כנגד נבחרת הונגריה, אך הודחה לאחר שהפסידה לה 4-2. מאז שיחקה נבחרת מצרים במונדיאל 1990, אך לא עברה את שלב הבתים לאחר שסיימה בתיקו מול הולנד ואירלנד והפסידה לאנגליה, וסיימה במקום האחרון בבית. מצרים השתתפה בפעם השלישית במונדיאל 2018, אך הפסידה בכל משחקיה בשלב הבתים מול ערב הסעודית, רוסיה ואורוגוואי וכמו בפעם הקודמת סיימה במקום האחרון בבית.

בין השנים 1958 ו-1961, עם האיחוד עם סוריה לקע"ם הנבחרת נקראה "נבחרת הרפובליקה הערבית המאוחדת בכדורגל", ושם זה נשמר עד שנת 1970 כאשר בכל השנים הללו שמרה מצרים לבדה על שם זה לאחר שסוריה יצאה מהאיחוד. משנת 1971 ואילך חזר שם הנבחרת ל"נבחרת מצרים בכדורגל".

 נבחרת מצרים זכתה בגביע אפריקה לאומות הראשון בהיסטוריה בשנת 1957 ומאז זכתה בגביע גם בשנים 1959, 1986, 1998, 2006, 2008 ו-2010 והיא המדינה האפריקאית בעלת מספר הגביעים הגבוה ביותר בטורניר.

 היסטוריה 
נבחרת מצרים הייתה הנבחרת האפריקאית הראשונה שהשתתפה במוקדמות גביע העולם בכדורגל. היה זה במוקדמות מונדיאל 1934. מצרים הביסה פעמיים את נבחרת ישראל והעפילה לראשונה בתולדותיה לטורניר גמר גביע העולם. בכך הייתה מצרים לנבחרת האפריקאית הראשונה המשתתפת בטורניר גמר גביע העולם. בטורניר הגמר הפסידה מצרים בסיבוב הראשון להונגריה 4-2 והודחה.

במוקדמות מונדיאל 1938 הייתה אמורה מצרים להתמודד מול רומניה על ההעפלה לטורניר הגמר, אולם המצרים סירבו לעשות כן עקב צום הרמדאן. עם זאת, המצרים הזמינו קבוצה אוסטרית אחרת להתמודד מול הנבחרת המקומית באותו חודש ועל כן הודחה מטורניר המוקדמות על ידי פיפ"א. מצרים שבה להתמודד במוקדמות המונדיאל לקראת מונדיאל 1954, אך הפסידה פעמיים לאיטליה ולא העפילה לטורניר הגמר. מצרים פרשה משלושת טורניר המוקדמות הבאים של גביע העולם ושבה להשתתף בטורניר המוקדמות רק לקראת מונדיאל 1974.

באליפות אפריקה הראשונה, שנערכה בשנת 1957, זכתה מצרים לאחר שגברה בחצי הגמר על סודאן והביסה את אתיופיה במשחק הגמר 0-4. מצרים אירחה את אליפות אפריקה השנייה בשנת 1959 (כנבחרת הרפובליקה הערבית המאוחדת) וזכתה בה בפעם השנייה כשהיא מנצחת את אתיופיה וסודאן בתוצאות זהות לאלו שהשיגה באליפות הקודמת. מצרים איבדה את תארה באליפות אפריקה השלישית בשנת 1962, כאשר היא מפסידה במשחק הגמר לאתיופיה המארחת 4-2 אחרי הארכה. שנה לאחר מכן סיימה מצרים במקום השלישי. מצרים סיימה בפעמיים הבאות בהן השתתפה באליפות אפריקה במקום השלישי בטורנירים שנערכו בשנת 1970 ובטורניר אותו אירחה בשנת 1974. מצרים שבה להתמודד במוקדמות מונדיאל 1974 לאחר 4 היעדרויות רצופות, אך הפסידה בסיבוב המוקדמות הראשון לתוניסיה. באליפות אפריקה 1976 סיימה מצרים במקום הרביעי. במוקדמות מונדיאל 1978 עברה מצרים את אתיופיה, קניה וזמביה בסיבובים המוקדמים ובסיבוב האחרון התמודדה בבית עם תוניסיה וניגריה על ההעפלה לטורניר הגמר. מצרים הובסה בניגריה, אך בהמשך ניצחה בביתה את ניגריה ותוניסיה ויצאה למשחק חוץ בתוניסיה כאשר תיקו יספיק לה על מנת להעפיל לטורניר הגמר. אולם תוניסיה הביסה את מצרים 4-1 ומצרים לא העפילה לטורניר הגמר. באליפות אפריקה 1980 סיימה מצרים במקום הרביעי בפעם השנייה ברציפות ובמוקדמות מונדיאל 1982 הודחה מצרים על ידי מרוקו בסיבוב המוקדמות השלישי לאחר שזכתה לניצחונות טכניים על גאנה ולוב בשני הסיבובים הראשונים. באליפות אפריקה 1984 סיימה מצריים בפעם השלישית ברציפות במקום הרביעי. במוקדמות מונדיאל 1986 שוב הודחה מצרים בסיבוב המוקדמות השלישי על ידי מרוקו. מצרים אירחה בפעם השלישית את אליפות אפריקה בשנת 1986 וזכתה בתואר בפעם השלישית, לאחר שגברה על מרוקו בחצי הגמר 0-1 וניצחה במשחק הגמר את קמרון בבעיטות הכרעה מ-11 מטרים לאחר 0-0 בתום הארכה.

במוקדמות מונדיאל 1990 העפילה מצרים אוטומטית לסיבוב השני ובו סיימה ראשונה בבית שכלל גם את ליבריה, מלאווי וקניה. בצמד המשחקים המכריע על ההעפלה לטורניר הגמר, סיימה מצרים בתיקו חוץ 0-0 עם אלג'יריה וניצחה במשחק הגומלין 0-1. בכך שבה מצרים להשתתף במונדיאל לאחר הפסקה של 56 שנים. בשלב הבתים של טורניר הגמר סיימה מצרים בתיקו 1-1 מפתיע עם אלופת אירופה הולנד ובהמשך סיימה בתיקו 0-0 עם אירלנד. במשחקה האחרון בשלב הבתים הפסידה מצרים לאנגליה 1-0 וסיימה במקום האחרון בבית.

מצרים לא הצליחה להעפיל לטורנירי הגמר הבאים של גביע העולם, ובחמש אליפויות אפריקה הבאות לא הצליחה להגיע לשלב חצי הגמר. מצרים שבה וזכתה באליפות אפריקה 1998 בפעם הרביעית בתולדותיה לאחר שהדיחה ברבע הגמר את חוף השנהב בבעיטות הכרעה מ-11 מטרים, ניצחה בחצי הגמר 0-2 את בורקינה פאסו המארחת וגברה במשחק הגמר 0-2 על דרום אפריקה. בעקבות זכייתה, השתתפה מצרים לראשונה בתולדותיה בגביע הקונפדרציות 1999. היא סיימה בתיקו 2-2 עם בוליביה ומקסיקו המארחת והובסה 5-1 על ידי ערב הסעודית ובכך סיימה אחרונה בשלב הבתים.

בשנת 2006 אירחה מצרים את אליפות אפריקה בפעם הרביעית וזכתה בתואר בפעם החמישית בתולדותיה לאחר שגברה על סנגל 1-2 בחצי הגמר וניצחה את חוף השנהב במשחק הגמר בבעיטות הכרעה מ-11 מטרים אחרי 0-0 בתום הארכה. כעבור שנתיים זכתה מצרים בפעם השנייה ברציפות באליפות אפריקה לאחר שגברה על אנגולה 1-2 ברבע הגמר, הביסה את חוף השנהב 1-4 בחצי הגמר וניצחה את קמרון 0-1 במשחק הגמר. בעקבות הזכייה השתתפה מצרים בפעם השנייה בתולדותיה בגביע הקונפדרציות 2009. בשלב הבתים הפסידה מצרים למחזיקת הקופה אמריקה ברזיל 4-3 משער שהובקע בדקה ה-90 בבעיטת 11 מטרים ובהמשך הפתיעה את אלופת העולם איטליה 0-1. במשחקה האחרון בשלב הבתים הובסה מצרים על ידי ארצות הברית 3-0 וסיימה אחרונה בבית כשהיא מסיימת עם מספר נקודות זהה לארצות הברית השנייה ואיטליה השלישית, אך עם הפרש שערים נחות. מצרים הייתה לנבחרת הראשונה שזוכה באליפות אפריקה שלוש פעמים ברציפות, כאשר זכתה בתואר בפעם השביעית בתולדותיה באליפות שנערכה בשנת 2010. מצרים ניצחה בשלושת משחקיה בשלב הבתים את ניגריה, מוזמביק ובנין. בחצי הגמר נצחה מצרים את קמרון 1-3 אחרי הארכה ובחצי הגמר הביסה 0-4 את אלג'יריה. במשחק הגמר ניצחה מצרים את גאנה 0-1.
330px|ממוזער|מוחמד סלאח (במרכז) משמש כקפטן נבחרת מצרים מ-2019
ב-8 באוקטובר 2017 העפילה מצרים למונדיאל 2018 אחרי ניצחון 1-2 על הרפובליקה של קונגו. הייתה זאת הפעם השלישית בתולדותיה שמצרים עולה למונדיאל והפעם הראשונה מאז מונדיאל 1990. בטורניר הגמר הפסידה מצרים בכל משחקיה לאורוגוואי 1-0, רוסיה 3-1 וערב הסעודית 2-1 וסיימה במקום האחרון בבית.

כל גביעי העולם
שנהסיבובמשחקיםניצחונותתיקו*הפסדיםשערי זכותשערי חובה 1930לא נרשמה 1934סיבוב ראשון100124 1938פרשה 1950לא נרשמה 1954לא העפילה 1958פרשה 1962 1966 1970לא נרשמה 1974לא העפילה 1978 1982 1986 1990סיבוב ראשון302112 1994לא העפילה 1998  2002 2006 2010 2014 2018סיבוב ראשון300326 2022לא העפילה   2026העפילהסה"כ 3/22 7025512
משחקי תיקו כוללים גם משחקים שהוכרעו בבעיטות הכרעה

כל גביעי אפריקה
שנהסיבובמשחקיםניצחונותתיקו*הפסדיםשערי זכותשערי חובה 1957מקום ראשון22006 1 1959מקום ראשון22006 1 1962מקום שני21014 5 1963מקום שלישי321011 5 1965פרשה לאחר שהעפילה 1968פרשה 1970מקום שלישי531110 5 1972לא העפילה 1974מקום שלישי540113 5 1976מקום רביעי61239 12 1978לא העפילה 1980מקום רביעי52126 7 1982פרשה 1984מקום רביעי52216 6 1986מקום ראשון53115 1 1988סיבוב ראשון31113 1 1990סיבוב ראשון30031 6 1992סיבוב ראשון20020 2 1994רבע גמר31114 1 1996רבע גמר42025 6 1998מקום ראשון641110 1  2000רבע גמר43017 3 2002רבע גמר42023 3 2004סיבוב ראשון31113 3 2006מקום ראשון642012 3 2008מקום ראשון651015 5 2010מקום ראשון660015 2  2012לא העפילה 2013 2015 2017מקום שני63215 3 2019שמינית גמר43015 1 2021מקום שני 73314 2 2023 שמינית גמר 404077 2025 מקום רביעי 742195   2027סה"כ27/35118642628184102
משחקי תיקו כוללים גם משחקים שהוכרעו בבעיטות הכרעה

גביע הקונפדרציות
שנההשתתפה בתורסיבובמשחקיםניצחונותתיקוהפסדיםשערי זכותשערי חובה 1992 לא העפילה 1995 1997 1999מחזיקת גביע אפריקה לאומות 1998סיבוב ראשון302159  2001 לא העפילה 2003 2005 2009זוכת גביע אפריקה 2008סיבוב ראשון310247 2013 לא העפילה 2017סה"כ  2/10 6123916

 סגל הנבחרת 
סגל הנבחרת לקראת גביע אפריקה לאומות 2021.

מספר ההופעות והשערים נכון ל-4 בפברואר 2022

}

 (קפטן)

שיאי שחקנים
נכון ל-9 בספטמבר 2025. לאחר משחק נגד 
שחקנים מודגשים הם שחקנים שעדיין פעילים בנבחרת.

שיאני ההופעות
ממוזער|אחמד חסן שיאן ההופעות (184) בנבחרת מצרים בכל הזמנים
 דירוג  שחקן  שנים בנבחרת  הופעות  שערים1  אחמד חסן  1995–2012  184  33 2 חוסאם חסן 1985–2006  177  69 3  עיסאם אל-חדרי 2018-1996  159  0 4  אחמד פתחי  2002–2021  136  3 5  איברהים חסן2002-1988  131  14 6  האני רמזי  1988–2003  123  6 7  וואל גומעה 2001 - 2013 114  18 אחמד אל-קאס 1997-1987 112 25 אבדל זהר אל-סקאה 1997–2010 4 10  רבי יאסין 1982–1992  109  1

מלכי השערים
ממוזער|חוסאם חסן מלך השערים (69) בנבחרת מצרים בכל הזמנים
 דירוג  שחקן  שנים בנבחרת  שערים  הופעות  ממוצע למשחק 1 חוסאם חסן 1985–2006  69  177 2 מוחמד סלאח  2011–הווה 61  107 3  חסן אל-שאזלי 1959–1978  42  62 4  מוחמד אבו תריכה  2001–2013  38  100 5  אחמד חסן  1995–2012  33  184 6  עמר זאקי 2004–2013  30  63 7  אמד מוטיב 2004–2015  28  70 8 אחמד אל-קאס 1997-1987 25  1159 מחמוד אל חטיב 1974–1986 24 54גמאל עבדל-חמיד 1993-1979  76 

מלבישות
 לוגו מייצרת מדים מדינת מוצא תקופה 30px|מרכז אדידס  1990 - 1995 Venecia  1995 – 1998 30px|מרכז פומה  1999 - 2004 30px|מרכז אדידס  2004 - 2006 30px|מרכז פומה  2006 - 2012 30px|מרכז אדידס  2012 - 2018 30px|מרכז פומה  2019 - הווה

קישורים חיצוניים


הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מצרים: כדורגל
מצרים